Hieronymus Carcopino
Hieronymus Carcopino (Jérôme Carcopino; natus Vernolii in Pertico die 27 Iunii 1881; Lutetiae mortuus die 17 Martii 1970) fuit alumnus Scholae Normalis Superioris Lutetianae, rerum gestarum scriptor et vir publicus Francicus. Historiam Romae docuit; de Sulla, de Romanorum religione et de Caesaris vita scripsit. Ab anno 1912 usque ad 1920 docuit in universitate Algeriensi; postea, 1938 usque, apud Sorbonam. Fuit etiam socius Academiae Francicae (cui anno 1955 cooptatus est) et Academiae inscriptionum et litterarum humaniorum Lutetiae. Ab anno 1941 usque in 1942 fuit minister educationis in administratione Regiminis Vippiacensis. Inter 1940 et 1944 ante quam minister fieret et post ministerium depositum Scholae Normali Superiori praefuit. Bello confecto collaborationis cum Germanis accusatus et in carcerem coniectus mox absolutus est.